Misaveni u tshamile nkarhi wo leha a ri yexe. A a ri karhi a thya ncuva wa miehleketo. A a fanela ku kuma hi ta matimu ya yena. A swi boha. Vanghana va yena lavantshwa a va vuyile exikolweni kambe a va ri ekaya ka vona. 2. A dyondzo leyi yi yelana ni ripfumelo leri hi fanelaka kuva na rona eka Xikwembu leswaku xi hlamula swikhongelo swa hina. Mavundza o ya emahlweni na ku vulavula eka riqingho: "Hikwalaho ka yini mi nga hi tivisanga khale na Kasi mi swi kumile rini...O hungu ra ha ku fika sweswi!... Namuntlha!" Ka ha ri Mavundza, a hlamala hi noti. Hambi i hungu muni Misaveni xi tivutisa. Mavundza o ya emahlweni na riqingho: "Hoo!... Exi, sweswi xijahatana xi le ku tsaleni ka xikambelo! Swi nga ka swi nga koteki sweswi!...A mi ndzi twi... Ndzi ri Misaveni xi le ku tsaleni ka xikambelo, swi nga ka swi nga koteki sweswi... Ina! Ndzi ta xi tivisa loko xi heta ku tsala." Voko ra Misaveni ri rhurhumela. Swilo a swi nga ha tshamisekanga. Xi twa mihloti yi xi hisa endzeni ka mahlo. 'MANANA A NGA HA RI KONA!' xi tibyela. Xi twa wonge xi nga huma hi nkarhi wolowo xi landza Mavundza, xi twa wonge xi nga vitana mudyondzisi Phakela! Xi yima ku tsala. Xi korhamisa nhamu. Xana xi endla yini Xi tivutisa. Mana wa xona...mbuya?